CELEX: 62022TN0178
Language: hu
Date: 2022-04-04 00:00:00
Title: T-178/22. sz. ügy: 2022. április 4-én benyújtott kereset – FA World Entertainment kontra EUIPO (FUCKING AWESOME)

2022.5.23.   
            
            
               HU
            
            
               Az Európai Unió Hivatalos Lapja
            
            
               C 207/54
            
         
      2022. április 4-én benyújtott kereset – FA World Entertainment kontra EUIPO (FUCKING AWESOME)
      (T-178/22. sz. ügy)
      (2022/C 207/71)
      Az eljárás nyelve: angol
      
         Felek
      
      
         Felperes: FA World Entertainment Inc. (Los Angeles, Kalifornia, Egyesült Államok) (képviselők: M. Breuer, I. Dimitrov és C. Tenbrock ügyvédek)
      
         Alperes: az Európai Unió Szellemi Tulajdoni Hivatala (EUIPO)
      
         Az EUIPO előtti eljárás adatai
      
      
         A vitatott védjegy: a FUCKING AWESOME szóvédjegyre vonatkozó, az Európai Uniót megjelölő nemzetközi lajstromozás – 1 564 573. sz. védjegybejelentés
      
         A megtámadott határozat: az EUIPO ötödik fellebbezési tanácsának 2022. február 3-án hozott határozata (R 1131/2021-5. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot annyiban, amennyiben az elutasította a fellebbezési tanács előtti fellebbezést, nevezetesen amennyiben a fellebbezési tanács vélelmezte az (EU) 2017/1001 európai parlamenti és tanácsi rendelet 7. cikke (1) bekezdése b) pontjának megsértését;
               
            
                  —
               
               
                  az EUIPO-t kötelezze a költségek viselésére.
               
            
         Jogalapok
      
      
                  —
               
               
                  az (EU) 2017/1001 európai parlamenti és tanácsi rendelet 7. cikke (1) bekezdése b) pontjának a 7. cikke (2) bekezdésével együttes megsértése;
               
            
                  —
               
               
                  A jogbiztonság, az egyenlő bánásmód és a megfelelő ügyintézés általános elveinek megsértése.